සිය මිත්තණිය ඝාතනය කිරීමෙන් අනතුරුව මළ සිරුර ප්‍රපාතයකට විසිකළ බව කියන 17 හැවිරිදි මිණිබිරිය සහ ඇයගේ 18හැවිරිදි පෙම්වතා කටුගස්තොට පොලිසිය විසින් අත්අඩංගුවට ගෙන තිබෙනවා.මෙලස ඝාතනයට ලක්ව ඇත්තේ කහල්ලේ, හුංගන්තොට ප්‍රදේශයේ පදිංචිව සිටි 67 හැවිරිදි කාන්තාවක් බවයි පොලිසිය පවසන්නේ.සැකකාර 17 හැවිරිදි  මිනිබිරිය සිය මිත්තණියගේ නිවසේ නවාතැන් ගෙන සිට ඇති අතර ඇය කටුගස්තොට ප්‍රදේශයේ පාසලක අධ්‍යාපනය හදාරා තිබෙනවා.එහිදී ඇය කටුගස්තොට නගරයේ පාසලක ඉගෙනුම ලබන සිසුවෙකු සමඟ ප්‍රේම සම්බන්ධතාවක් පවතවා ඇති බව සඳහන්.පසුගිය 24 වනදා 17 හැවිරිදි පාසල් සිසුවිය සිය පෙම්වතා නිවසට කැඳවාගෙන ඇති අතර එහිදී රාත්‍රි කාලයේ ඔහු සමඟ ගතකර පසුදින උදෑසන පෙම්වතා නිවසින් පිටවන අවස්ථාවේ මිත්තණියට හසුව තිබෙනවා.එහිදී ඇතිවූ බහින් බස්වීමකදී ඇයට මෝල් ගසකින් පහර දී ඝාතනයකර ඇති බවයි පොලිස් පරීක්ෂණ වලදී අනාවරණය වී ඇත්තේ.අනතුරුව මියගිය මිත්තණියයේ සිරුර ඇඳ යට සඟවා සිරුර වෙනත් ප්‍රදේශයට රැගෙන යාම සඳහා පෙම්වතියගේ හිතවතෙකුගේ මෝටර් රථයක් කුලී පදනම මත ලබාගෙන ඇති බවයි වාර්තා වන්නේ.